Aquesta informació es va publicar originalment el 10 de maig de 2017 i, per tant, la informació que hi apareix fa referència a la data especificada.

El PSC, juntament amb els seus socis de Govern -ERC i ICV-EUiA-, va impulsar la llei de consultes populars no referendàries que el Tribunal Constitucional (TC) ha liquidat avui definitivament . Els socialistes catalans, en lloc de defensar el text que van aprovar l'any 2010, han optat per desmarcar-se'n."Com no pot ser d’altra manera, els socialistes acatem aquesta decisió unànime del TC", han assegurat en un comunicat, al mateix temps que constaten el fet que la Generalitat "no té competències per fer un referèndum". "Per tant, ens refermem en que l'únic camí per canviar les coses es reformar la Constitució", assegura el PSC en el seu comunicat."No hi ha cap sorpresa. Sempre suspenen i anul·len, però els esdeveniments contra els quals avui actuen estan superats", ha assegurat la consellera de la Presidència, Neus Munté, que ha demanat uan "resposta política" per part de l'Estat.Munté ha indicat que Catalunya "ha evolucionat" des de la llei de consultes del tripartit i ha indicat que s'està treballant per aconseguir el referèndum.Roger Torrent, portaveu parlamentari adjunt de Junts pel Sí, ha carregat contra el "setge judicial" de l'Estat en contra del procés. "La seva obsessió per tombar tot el que ve de Catalunya i tot el que ens remet a la democràcia els porta a rastrejar lleis que podrien servir per fer consultes"Es tracta d'un conflicte polític entre els que volem democràcia i els que són immobilistes", ha determinat Torrent des dels passadissos del Parlament. El dirigent d'ERC també ha aprofitat per criticar el PSC per "posar-se als costat dels qui no volen permetre la democràcia", i ha indicat que els catalans votaran a pesar de l'actuació estatal.

Mostra el teu compromís amb NacióDigital.

Fes-te subscriptor per només 5,90€ al mes, perquè és el moment de fer pinya.

Fes-te subscriptor